30.11.2013 Den Europæiske Unions Tidende L 320/31 AFGØRELSER DEN UDENRIGS- OG SIKKERHEDSPOLITISKE KOMITÉS AFGØRELSE EUTM MALI/2/2013 af 12. november 2013 om nedsættelse af bidragyderkomitéen for Den Europæiske Unions militærmission for at bidrage til uddannelsen af Malis væbnede styrker (EUTM Mali) (2013/696/FUSP) DEN UDENRIGS- OG SIKKERHEDSPOLITISKE KOMITÉ HAR — under henvisning til traktaten om Den Europæiske Union, særlig artikel 38, stk. 3, under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 8, stk. 5, og ud fra følgende betragtninger: (1) — I henhold til artikel 8, stk. 5, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om nedsættelse af en bidragyderkomité for Den Europæiske Unions militærmission for at bidrage til uddannelsen af Malis væbnede styrker (EUTM Måali). (2) —INice den 7.-9. december 2000 og i Bruxelles den 24.- 25. oktober 2002 fastlagde Det Europæiske Råd ordninger for tredjelandes deltagelse i krisestyringsopera- tioner og nedsættelsen af en bidragyderkomité. (3) — Bidragyderkomitéen bør være et forum for drøftelse af alle problemer vedrørende ledelsen af EUTM Mali med de bidragydende tredjelande. PSC, der udøver den politiske kontrol med og strategiske ledelse af EUTM Mali, bør tage hensyn til komitéens synspunkter. (4) — I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbej- delsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anven- delse i Danmark. (1) EUT L 14 af 18.1.2013, s. 19. VEDTAGET DENNE AFGØRELSE: Artikel 1 Nedsættelse og mandat Der nedsættes herved en bidragyderkomité for Den Europæiske Unions militærmission for at bidrage til uddannelsen af Malis væbnede styrker (EUTM Mali). Komitéens mandat er fastlagt i konklusionerne fra Det Europæiske Råd i Nice den 7., 8. og 9. december 2000 og i Bruxelles den 24. og 25. oktober 2002. Artikel 2 Sammensætning 1.  Bidragyderkomitéen er sammensat af følgende medlem- mer: — repræsentanter for alle medlemsstater — repræsentanter for de tredjelande, der deltager i EUTM Mali, og som yder væsentlige bidrag 2. ÆEn repræsentant for Kommissionen kan også deltage i komitéens møder. Artikel 3 Oplysninger fra den øverstbefalende for EU-missionen Bidragyderkomitéen modtager oplysninger fra den øverstbefa- lende for EU-missionen. Artikel 4 Formand Bidragyderkomitéen ledes af Unionens højtstående repræsentant for udenrigsanliggender og sikkerhedspolitik eller af dennes repræsentant i tæt samråd med formanden for Den Europæiske Unions Militærkomité eller dennes repræsentant. Artikel 5 Møder 1. —Formanden indkalder regelmæssigt til møde i bidragyder- komitéen. Hvis omstændighederne kræver det, kan der indkaldes til hastemøder på formandens initiativ eller efter anmodning fra et medlem.